# Retningslinjer ved melding om midlertidige forsamlingslokaler

Brann- og eksplosjonsvernloven § 7. Tiltak ved store arrangementer:

 *Den ansvarlige for store arrangementer, utstillinger, forestillinger, møter og andre tilstelninger skal i god tid før arrangementet sende melding til lokal tilsynsmyndighet, dersom arrangementet skal avholdes i et byggverk eller på et område som normalt ikke benyttes til denne type arrangementer.*

 *Ved melding om arrangementer kan kommunen kreve de opplysninger som er nødvendige for å vurdere faren for brann, og fastsette de nødvendige brannsikringstiltak og begrensninger, herunder krav til ansvarshavende arrangør.*

 *Kommunestyret selv kan gi lokale forskrifter med nærmere bestemmelser om meldeplikten.*

Melding sendes Haugaland brann og redning iks, må være hos brannvesenet minst to uker før arrangementet skal avholdes. Meldingsskjema er vedlagt.
Melding sendes pr. e-post (**arrangement@hbre.no**)

eller vanlig post (**Haugaland brann og redning iks, Dikterveien 8, 5538 Haugesund**)

**Arrangør er ansvarlig for sikkerheten under hele arrangementet.**

I forbindelse med meldingen må det foreligge dokumentasjon som viser hvordan sikkerheten ivaretas, deriblant:

* Opplysninger om type arrangement, tidspunkt for arrangementet, arrangør, ansvarshavende, kontaktinformasjon etc.
* Risikoanalyse: Kartlegging av hva som kan gå galt, hvordan dette skal hindres fra å skje og hvilke sikkerhetstiltak som er planlagt for å redusere konsekvensene dersom noe galt skjer.
* Oversikt over sikkerhetspersonell: Antall, rutiner og ansvar. Gjennomført opplæring/øvelse osv.
* Opplysninger om vakthold (antall vakter, plassering av vakter etc.).
* Kart over området med inntegnet eventuelt telt, avsperringer etc. (kart er tilgjengelig på www.fonnakart.no). Ut fra kartet vurderes brannvesenets innsatsmuligheter, avstand til andre bygninger, plassering av rømningsveier i forhold til omgivelsene etc.
* Prosedyrer for evakuering
* Tilrettelegging for redningspersonellets adkomst til og i byggverk/område

I tillegg ved midlertidige forsamlingslokaler/telt etc:

* Beskrivelse av bygningens utforming og tilhørende installasjoner eller utstyr, slik som alarm-/lydanlegg, slokkeutstyr og rømningsskilt/belysning. Plantegning over forsamlingslokale, i målestokk eller målsatt.
* Beskrivelse av innredningens og utstyrets brennbarhet, brannfarlig virksomhet samt bygningskonstruksjonenes brannmotstand og evne til å motstå sammenstyrtning.
* Opplysninger om maksimum persontall. Dette må vurderes i forhold til gulvareal tilgjengelig for publikum og bredde på rømningsveier.
* Persontall bør eventuelt fastsettes etter særskilt analyse av kvalifisert brannrådgiver.
* Beskrivelse av rømningsveiene (beliggenhet, antall adkomst, bredde osv) sett i forhold til beregnet persontall og tilgjengelig rømningstid.

**Veiledning.**

*Persontall* **-** Ved ståplasser brukes 0,6 m2 pr. person.

Ved småbord brukes 1,4 m2 pr. person. Ved bruk av langbord/stolrader kan 1 m2 pr. person gi et fornuftig persontall. Persontallet er inklusiv vakt- og servicepersonell.
Det må være tilstrekkelig avstand mellom langbord /stolrader til at evakuering kan foregå på en forsvarlig måte, og det må være god adkomst til rømningsareal/rømningsveier.

*Rømningsveier* - Én utgang direkte til det fri for lokaler med inntil 150 personer. Lokaler med mellom 150 og 600 personer må ha minst to utganger. For lokaler med mer enn 600 personer må det være en utgang pr. 300 personer. Fri bredde i rømningsvei må være minimum 120 cm. Samlet fri rømningsbredde må være minimum 1 cm pr. person.

*Plantegning* – skal som et minimum vise

* Rømningsveier og rømningsarealer (antall, plassering og bredde)
* Plassering av scene, bar etc.
* Bordplassering (bordplan)
* Slokkeutstyr

**Følgende forutsettes:**

* Rømningsveier og slokkeutstyr merkes forskriftsmessig.
* Det utarbeides instrukser/prosedyrer for vaktene (prosedyrer for evakuering, overholdelse av persontall, varsling av brann, slokking av brann etc.).
* Vaktene gis nødvendig opplæring
* Nødvendige tillatelser innhentes fra andre myndigheter, grunneier, naboer etc.

**Utkobling av brannalarmanlegg i forbindelse med arrangement:**

Direktoratet for byggkvalitet (DIBK) har vurdert utkobling av brannalarmanlegg i forbindelse med bruk av scenerøyk og pyrotekniske effekter opp mot plan- og bygningslovens bestemmelser, og kommet frem til følgende:

* Utkobling av hele eller store deler av brannalarmanlegget i forbindelse med bruk av scenerøyk eller pyrotekniske effekter er i strid med plan- og bygningslovens § 29-6, annet ledd.
* Et mindre antall detektorer kan kobles fra ved spesielle arrangementer. Det må da foreligge nødvendige rutiner og kompenserende tiltak. Dette må minst omfatte evakueringsplan som beskrevet i TEK 10 § 11-12, fjerde ledd. Vurdering av rutiner og kompenserende tiltak skal foretas av kvalifisert personell. Rutinene og tiltakene skal gjøres kjent for eier og brukere av bygget.
* I de tilfellene hvor det til stadighet foretas utkoblinger av hele eller store dekningsarealer for brannalarmanlegget, og dette ikke er en del av prosjekteringsforutsetningene, må det foretas en ny prosjektering av brannalarmanlegget og det må utarbeides en ny og tilpasset evakueringsplan for byggverket.

**Arrangement og midlertidig forsamlingslokale
(fylles ut og sendes brannvesenet)**

**Om arrangementet**

|  |  |  |
| --- | --- | --- |
| **Arrangement** | **Dato** | **Arrangør**  |
|       |       |       |
| **Ansvarlig leder** | **Bygning / Sted** |
|       |       |
| **Adresse** | **Postnr.** | **Poststed** |
|       |       |       |
| **Telefon** (dagtid) | **Mobil** | **E-post:** |
|       |       |       |

|  |
| --- |
| **Beskrivelse av arrangementet** |
|       |

Det skal gjennomføres **risikokartlegging** og **handlingsplan** med tanke på brannsikkerhet og beredskap.

Det må vedlegges en skjematisk tegning av telt/lokalet som viser rømningsveier, håndslokkeutstyr, scene, bar og andre konstruksjoner som ikke er tilgjengelig publikumsareal. Ved bruk av telt må kart med teltets plassering vedlegges.

**Beskrivelse av bygning/brannsikkerhet**

|  |  |
| --- | --- |
| **Rømningsveier og persontall** |  |
| Gulvareal tilgjengelig for publikum (eksklusiv scene, toaletter etc.) |       |
| Persontall (dokumentasjon/risikovurdering må fremlegges dersom persontallet går ut over det som er preakseptert) |       |
| Antall utganger/rømningsveier |       |
| Totalrømningsbredde (lysåpning) |       |
| **Brannteknisk utstyr i bygning/lokalet** | **Ja** | **Nei** |
| Brannalarmanlegg? | [ ]  | [ ]  |
| Sprinkleranlegg? | [ ]  | [ ]  |
| Ledesystem med nødlys (markeringslys, ledelys)? | [ ]  | [ ]  |
| Ledesystem med etterlysende skilt? | [ ]  | [ ]  |
| **Brannfarlig vare etc.** | **Ja** | **Nei** |
| Skal det brukes åpen ild under arrangementet? | [ ]  | [ ]  |
| Skal det brukes brannfarlig vare (propan el.) under arrangementet? | [ ]  | [ ]  |
| Skal det foregå matlagning ved bruk av smult? | [ ]  | [ ]  |
| **Vakthold** | **Ja** | **Nei** |
| Er det utarbeidet instruks og rutiner for vakter? | [ ]  | [ ]  |
| Er det planlagt/avholdt nødvendig opplæring av vakter? | [ ]  | [ ]  |
| Antall vakter |       |
| **Ytterligere informasjon** |
|       |

**Underskrift**

|  |  |  |
| --- | --- | --- |
| **Sted** | **Dato** | **Søker** |
|       |       |  |

**Kontaktinformasjon**

|  |
| --- |
| Haugaland brann og redning iksTelefon: 91 91 01 11E-post: arrangement@hbre.no |